**Krakelingen i Tonnekensbrand** je godišnji tradicijski festival sajam koji se održava u belgijskom gradu Geraardsbergenu.
To su ustvari dva događaja; procesija Krakelingen, koja završava djeljnjem hljebčića-krakelingen i paljenje vatre brdu Oudenberg.

Festival je 2010. uvršten na UNESCO-v Popis nematerijalne svjetske baštine u Evropi.
On se do 1960. održavao prve korizmene nedjelje, a danas posljednje nedjelje u februaru. prije prvog ponedjeljka u martu. 
Prethodnih dana trgovci ukrašavaju svoje izloge, pekari peku specijalne hljebčiće u formi prstena - *krakelingen* (dijametra 10 cm), koje narod zove *mastellen*.

Historija i karakteristike
--------------------------

Hljebčić *krakelingen* (mastellen)
Vatra na starom brdu (Oudenberg)
U najstarijem sačuvanom gradskom računu iz 1393. već se spominju troškovi festivala Tonnekensbrand, za kog se navodi da je stari običaj.

### Krakelingen

Procesija *Krakelingen* počinje u 15 sati ispred romaničke crkve Hunnegem u Geraardsbergena. Nju vodu svećenik i gradski vijećnici odjeveni u historijske nošnje uz pratnju oko 1000 volontera.

Procesija završava na brdu Oudenberg visokom 110 metara, gdje svećenik vodi misu ispred kapele sv.Marije. Za to se vrijeme gledaoci okupljaju oko pozornice kako bi uhvatili što više hljebčića u događaju zvanom Krakelingenworp.

Prije nego što se pobaca oko 10 000 hljebčića-*krakelingen*, svećenik i vijećnici moraju popiti gutljaj vina sa živom ribicom iz 400 godina starog srebrnog kalež. Tek tada počinje bacanje hljebčića, u jednom se nalazi dobitni listić. Nagrada je zlatni nakit, posebno kreiran za taj događaj. 
Nakon tog se sudionici vraćaju na sajam u centar grada.

Taj događaj ima kršćanske (uloga svećenika) i predkršćanske elemente (vatra, živa riba, hljeb). Predkršćanski elementi vjerojatno potječu iz keltskih vremena.

Početkom 19. vijeka nastala je legendaa oko nastanka Krakelingenfeesta. Po njoj nastao je za opsade Geraardsbergena 1381. kad su branioci pokušali zavarati napadače bacajući hranu preko bedema, i tako ih prevarili jer su ovi odustali od opsade vidjevši da ovi imaju hrane na bacanje. Iako je historijska istina drugačija, jer su 
napadači nastavili opsadu i razorili grad.

### Tonnekensbrand

U 20 sati na vrhu Oudenberga pali se slamnata lutka, kako bi se otjerala zima i dočekalo proljeće. Nakon tog se dobrovoljcima dijele zapaljene baklje, koji odnose na glavni trg, gdje se veselje nastavlja.

Tonnekensbrand pripada široj tradiciji predkršćanskih rituala sa vatrom koji simboliziraju kraj zime, povratak svjetla i života.<ref name=his>

Izvori
------

1. 1 2 3 4  „*Krakelingen and Tonnekensbrand, end-of-winter bread and fire feast at Geraardsbergen*" (engleski). Unesco. Pristupljeno 22.05.2022.
2. 1 2 3 4 5 6 7  „*Krakelingen & Tonnekensbrand*" (nizozemski). Stadsbestuur Geraardsbergen. Pristupljeno 22.05.2022.

Vanjske veze
------------

***Krakelingen i Tonnekensbrand*** na Wikimedijinoj ostavi

* *Krakelingen & Tonnekensbrand* ()

| * p
* r
* u
Svjetska baština u Belgiji |
| --- |
|  | Historijski centar Bruggea • Grand Place u Bruxellesu • Građevine Victora Horte u Bruxellesu • Palača Stoclet u Bruxellesu • Flandrijski Beginaži (naselja beginskog sestrinstva) • Muzej Plantin-Moretus u Antwerpenu • Neolitski rudnik kremena Spiennes • Ustave na centralnom valonskom kanalu • Katedrala Notre-Dame u Tournaiju • Zvonici u Francuskoj i Belgiji1)
 | Belgijska zastava |
| **Belgijska nematerijalna svjetska baština**

Karneval Binche • Marševi u Regiji Sambre-Meuse • Houtem Jaarmarkt, godišnji stočni sajam u općini Sint-Lievens-Houtem • Krakelingen i Tonnekensbrand, festival kruha i vatre na kraju zime u Geraardsbergenu • Godišnjaci iz Leuvena • Procesije divova i zmajeva u Belgiji i Francuskoj1) • Procesija svete krvi u Bruggeu • Sokolarstvo2) • Namursko nanadmetanje na štulama |
| 
1) Zajednička svjetska baština Belgije i Francuske 
2) Nematerijalna svjetska baština više zemalja   |